gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl es gl pt de gl gl de en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - CERN: 50 anos investigando sobre a estructura do universo
Xoves, quinta feira, 29 de setembro de 2022
NA ACTUALIDADE TRABALLAN ARREDOR DE 20 INVESTIGADORES E TÉCNICOS GALEGOS
O Centro Europeo de Investigacións Nucleares, CERN, o laboratorio de física nuclear de referencia no mundo, foi inaugurado hai hoxe 50 anos en Xenebra. Os máis de 2.500 investigadores e empregados do CERN traballan sobre todo nas grandes cuestións da física fundamental, relacionadas coa orixe e estructura do universo e a física de partículas. Un fito importante deste medio século de historia do CERN foi o desenvolvemento da actual rede de internet, a World Wide Web, como resposta á necesidade de comunicación da comunidade científica. Varios investigadores galegos traballan na actualidade no CERN: tres en física teórica e arredor de 15 na parte experimental, case todos formados na Facultade de Física da USC.
Un deles é Carlos Salgado, que leva traballando no CERN desde o 2001. Salgado sinala que o principal reto do laboratorio é a construcción do novo acelerador de partículas, LHC, un túnel de 27 quilómetros que a 100 metros baixo terra recrea as condicións nas que se produciu o "Big Bang". O novo acelerador susbtitúe ao LEP, que funcionou ata agora. Cando estea rematado en 2007, os investigadores esperan que o LHC permita o descubrimento dunha nova partícula, o HIGGS, "que é a única que falta por identificar experimentalmente do chamado modelo estándar e explicaría a orixe da masa das demais partículas atómicas". Outros programas de investigación tentarán reproducir os primeiros instantes do universo ou detectar buratos negros microscópicos.
Carlos Salgado insiste en que aínda que o CERN se dedica sobre todo á investigación básica, "as preguntas que nos facemos son tan fundamentais que nos colocan na fronteira da tecnoloxía". Neste sentido, moitas das aplicacións en electrónica ou en superconductores desenvolvéronse no CERN e forman parte da tecnoloxía de uso habitual en componentes de ordenadores ou sistemas de comunicación.
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto